# Κυριάκος Παπαϊωάννου

**Δρ. Πολιτικός μηχανικός**

**Ομότιμος Καθηγητής Τμήματος Πολ. Μηχανικών Α.Π.Θ.**

Ο Κυριάκος Παπαϊωάννου γεννήθηκε στο Κιλκίς το 1942.

Αποφοίτησε από το Πειραματικό Γυμνάσιο του Α.Π.Θ. το 1960.

Το 1969 άνοιξε στη Θεσσαλονίκη μελετητικό γραφείο πολιτικού μηχανικού και εκπόνησε ένα πλήθος μελετών κυρίως οικοδομικών και βιομηχανικών κτιρίων, καθώς και ειδικές μελέτες πυροπροστασίας και μελέτες επισκευών από σεισμούς (1978-79).

Ασχολήθηκε επίσης με κατασκευές μεταλλικών στεγών καθώς και μιας πολύ-κατοικίας.

Τον Ιανουάριο του 1975 επιλέχθηκε σε θέση βοηθού της έδρας «Οικοδομικής και Δομήσιμων Υλικών» της Πολυτεχνικής Σχολής του ΑΠΘ.

Εκπόνησε τη διδακτορική του διατριβή με θέμα «Πυροπροστασία στο Ελληνικό Βιομηχανικό Κτίριο» (1979-1984) και αναγορεύθηκε διδάκτορας του Τμήματος Πολ. Μηχανικών. Κατά την περίοδο αυτή φιλοξενήθηκε δύο φορές (1980 και 1984 sabbaticals) ως ερευνητής στο παγκοσμίως φημισμένο Ερευνητικό Κέντρο Fire Research Station (έξω από το Λονδίνο) της Βρετανίας.

Δίδαξε από το 1984 το μάθημα της Οικοδομικής, καθώς και τα μαθήματα επιλογής “Πυροπροστασία των κατασκευών” και «Ειδικά Θέματα Οικοδομικής» στο Τμήμα των Πολιτικών Μηχανικών του Α.Π.Θ. Επίσης δίδαξε για 3 χρόνια την Οικοδομική στο Τμήμα Πολ. Μηχανικών του Πανεπιστημίου Θεσσαλίας καθώς και την Πυροπροστασία των Κατασκευών στο Τμήμα Αρχιτεκτόνων του ΑΠΘ.

Το 1994 εκλέχθηκε αναπληρωτής καθηγητής και το 1998 καθηγητής με το ίδιο παραπάνω αναφερθέν γνωστικό αντικείμενο και αποχώρησε την 1 Σεπτεμβρίου του 2009, με τη συμπλήρωση των 67 χρόνων της ηλικίας του.

Διεθνείς εμπειρίες διαλέξεων, συνεδρίων μεγάλων ή μικρότερων χρονικών διαστημάτων είχε στις ΗΠΑ τον Καναδά, την Ιαπωνία, τη Δανία, τη Γερμανία, την Βραζιλία, την Πολωνία, τη Γαλλία και την Κίνα. Ταξίδευσε και μετείχε σε επιστημονικές εκδηλώσεις σε Πανεπιστήμια και ερευνητικά κέντρα και σε πολλές άλλες χώρες του εξωτερικού.

Κατά τη διάρκεια της ακαδημαϊκής του σταδιοδρομίας διετέλεσε και συνεχίζει να διατελεί σε πολλές από αυτές, μέλος των ακόλουθων διεθνών Οργανισμών, Επιτροπών και Ενώσεων:

* ISO TC92-SC3 (Fire threat to the people and the Environment)
* ISO TC92-SC4 (Fire Safety Engineering)
* CEN-TC127 (Fire Safety in Buildings)
* CEN-TC 191 (Active fire protection)
* CAP (Chairman’s Advisory Group)
* FRG (Fire Regulators Group) Eυρωπαϊκή Ένωση
* CIB (International Council for Research and Innovation in building and Construction) member of the CIB-Board (2006-2009) (2009-2012)
* CIB W014 Fire
* CIB W014 WG Fire protection of Cultural Heritage (chairman)
* CIB W099 Safety and Health in Construction
* CIB W084 Accessibility and Safety for All (ΑΜΕΑ)
* CIB TG 77 (Health and the Built Environment)
* IAFSS (International Association of Fire Safety Science)
* ΕΛΟΤ-ΤΕ7 (Τεχνική Επιτροπή Πυροπροστασίας)

Είναι αρκετά γνωστός εντός και εκτός Ελλάδος κυρίως ως ειδικός (expert EU: Ε 13278 Η) σε θέματα Πυροπροστασίας.

Είναι ο συντάκτης του ισχύσαντος από το 1987 “Ελληνικού Κανονισμού Πυροπροστασίας κτιρίων Ήταν ο επικεφαλής της Ο.Ε του ΤΕΕ για το «σχέδιο αναθεώρησης αυτού του Κανονισμού».

Έχει πλούσιο συγγραφικό επιστημονικό έργο (4 διδακτικά βιβλία, μεγάλο πλήθος δημοσιεύσεων σε έγκυρα Ελληνικά και διεθνή περιοδικά) και έχει μετάσχει σε ένα μεγάλο αριθμό επιστημονικών δραστηριοτήτων (συνέδρια, διαλέξεις, σεμινάρια κλπ.)

Έχει οργανώσει στην Ελλάδα σημαντικά διεθνή συνέδρια και συνόδους και έχει εκδώσει 4 τόμους Πρακτικών.

Το σημαντικότερο και παλαιότερο σήμερα περιοδικό πυροπροστασίας στον κόσμο Fire Technology-USA του είχε αναθέσει (2002) την έκδοση ειδικού τεύχους (special editor) με θέμα την Πυροπροστασία της Πολιτιστικής Κληρονομιάς.

 Έχει συγχρόνως πλούσιο ερευνητικό έργο στην Ελλάδα και διεθνώς. Εκπόνησε ως επιστημονικός υπεύθυνος του ΑΠΘ μεγάλα Ευρωπαϊκά ερευνητικά Προγράμματα όπως:

* UPTUN (Fire in Tunnels)
* PeBBu (Performance Based Building)
* Fire-Tech,(Fire Protection of European Cultural Heritage)
* Fire-Risk (Fire Risk Assessment in Steel Structures)

κ. α.

Ασχολήθηκε και εισήγαγε στα μαθήματά του τα γνωστικά αντικείμενα της Εκτιμητικής, Ασφάλειας και Υγιεινής, Περιβάλλοντος και Συντήρησης της πολιτιστικής κληρονομιάς.

Διδάσκει μέχρι σήμερα και ως ομότιμος καθηγητής σε δύο μεταπτυχιακά προγράμματα του Τμήματος Πολ. Μηχανικών και του Διατμηματικού της Πολυτεχνικής τα μαθήματα:

* Ασφάλεια και Υγεία στα Τεχνικά έργα
* Πυροπροστασία ιστορικών κτιρίων